Title: 31079 Brandengen skole sluttrapport_compressed.pdf
Før videre utgraving av området, ble deler av spunten flyttet (i perioden 5.-11. februar 2020), fra opprinnelig spuntgrop i øst og reetablert mot betongvegger i den tidligere kjelleren. For ny plassering av spunt se Figur 13 nedenfor. Betonggulvet i det aktuelle området ble fjernet i forkant av utgravingen.Figur 13 Plassering spunt (burgunder linjer) etter flytting. Sorte linjer viser omrisset av grunnmuren til kjelleren. Plasseringen av de ulike prøvepunktene for avgrensning av masser rundt prøvepunkt Sjakt 3 er vist på figuren.Den 12. og 13.02.2020 ble det gjennomført utgraving av masser tilsvarende tilstandsklasse 5 i nivå 3-5 m i området rundt prøvepunkt Sjakt 3 (vest for spunten). Det ble utført sluttprøvetaking av gravevegger (S7-S, S7-V, S7-Ø, S7-N) og bunn (S7-1 (5 m), S7_Bunn 1 (5 m) og S7_Bunn 2 (5 m)) etter endt utgraving av det nordligste området.